{"fi":"Ei vaadi ilmoittautumista","sv":"","en":""}
Juhlitaan yhdessä päiväkerhotyön 80-vuotista taivalta sekä valtakunnallista leikkipäivää
Tervetuloa juhlistamaan päiväkerhotyön 80-vuotista taivalta sekä valtakunnallista leikkipäivää yhdessä Seinäjoen seurakunnan varhaiskasvatuksen väen kanssa. Klo 14.30 Rytmis Klo 15.30 Kasa -nukketeatteriesitys Muina aikoina saat vapaasti puuhastella eri pisteillä sisällä ja ulkona: kuvasuunnistus, lampaiden etsintä, keppari- ja potkumoporata, kasvomaalaus, pomppulinna sekä pulla- ja pillimehutarjoilu. Tervetuloa!
Erja Mirella Design Pop Up - Käsintehdyt saippuat
Paikalliset käsintehdyt saippuat Pop Up myynnissä Seinäjoen Taito Shopissa huhti-toukokuun ajan.
Erja Mirella Design - Käsintehdyt saippuat Pop Up 1.4. - 31.5.2025 "Tuotefilosofiani perustuu osaamiselleni ruoan parissa. Käytän tuotteissani hedelmiä, kasviksia ja mausteita ja niiden yhdistelmä tuomaan väriä ja tuoksua. Tuoksua lisään tuotteisiini eteerisillä öljyillä. Vältän aina kun se on mahdollista turhia lisättyjä kemiallisia aineita, kuten kovettimia tai säilöntäaineita. Saippuani sisältävät saippuoinnissa syntyneen glyseriinin, joka useimmiten poistetaan suurten yritysten valmistamista tuotteista. Glyseriini sitoo iholle kosteutta, joka takaa sen, että saippuani eivät kuivata ihoa."
Miika Leivo & Band + Aleksi Mattila @ Kabacka
Tule viihtymään livemusiikin parissa! ¨ 21.00 Aleksi Mattila 22.00 Miika Leivo & Band Sisäänpääsy 0€ Kabacka, Kauppakatu 15 C, Seinäjoki Miika Leivo Miika Leivo yhdistelee suuren maailman folkkia ja indietä suomalaiseen lauluntekijäperinteeseen. Keikoilla luvassa tunnelmointia sekä ryminää. Meno voi olla kotimaiseen tapaan melankolista muttei lohdutonta. Syksyllä julkaistun Nääj debyyttialbumin singlet Valmet 502, Tuhma kuva ja Vilja kasvaa ovat soineet mm. Radio Suomessa, Yle X:ssä, Radio Helsingissä ja Radio Kalevassa sekä päätyneet suoratoistopalveluiden soittolistoille. Albumin on tuottanut Maustetyttöjen ensimmäisen albumin tuottanut Pentti Amore ja sen julkaisee Valassaaret. Bändikeikoilla mukana musisoivat Ilpo Koskinen ja Jaakko Nokkala. Aleksi Mattila Aleksi Mattila on lyyristä poprockia tekevä teräväkynäinen lauluntekijä. Kappaleiden keskiössä ovat tavallisten ihmisten tarinat, jotka kerrotaan lämmöllä, mutta kipukohtien paljastamista pelkäämättä. Kerrontaa siivittävät oivaltavat sanakäänteet, ja positiivinen pohjavire. Aleksin levytykset ovat modernia poprockia, jossa kaikuvat suomikasarin sävyt.
Tule lukemaan lukukoiralle torstaina 10.4! Kennelliiton virallinen lukukoira Frida rakastaa ääneen lukemista ja kuuntelee kaikenlaisia tarinoita. Eikä se pahastu myöskään rapsuttelusta. Ke 9.4. klo 17.30 - 18.30 > HUOM! AIKA SIIRRETTY to 10.4. klo 17.30 - 19! Ke 11.6. klo 17.30 - 18.30 Varaa oma vartin aikasi viimeistään edellisenä päivänä kirjastosta. ylistaro.monipalvelukirjasto@seinajoki.fi 06 416 7250
Juha Tapio 28.3.2025 @ Rytmikorjaamo LOPPUUNMYYTY!
Juha Tapio Rytmikorjaamolla maaliskuussa! LOPPUUNMYYTY!
Juha Tapio nähdään keväällä KLUBIT 2025 -nimeä kantavalla kiertueella ympäri Suomen klubeja. Rytmikorjaamolle kiertue pysähtyy perjantaina 28.3.2025. KLUBIT 2025 -kiertueen ajatus on kiertää Suomenmaa ja soittaa niissä paikoissa missä elävä musiikki soi tänä päivänä mukaan lukien ne legendaarisimmat keikkapaikat, joissa rokki on raikunut jo vuosikymmenien ajan. Juha Tapio on bändinsä kanssa tehnyt biisilistan lukuisista hiteistään, luvassa on intensiivinen ja hiukan arvaamatonkin keikka! “Mahtavaa päästä soittamaan yhtyeeni eli rakkaiden ystävieni kanssa hitikkäitä sekä illasta toiseen muuntuvia keikkoja. Tarkoitus on tulittaa lähietäisyydeltä suoraan sydämiin. Elävä musiikki elävälle yleisölle on joka ilta meille rajaton riemu, nyt sitä on luvassa!” Juha Tapio 28.3.2025 @ Rytmikorjaamo Liput myynnissä https://www.tiketti.fi/tapahtuma/105189 LOPPUUNMYYTY! K18 Ovet 20:00 21:30 Juha Tapio
Liput ennakkoon 28 €, Selmun jäsenille 26 €, ovelta 31 €
{"fi":"Liput ennakkoon 28 €, Selmun jäsenille 26 €, ovelta 31 €","sv":"","en":""}
Ellinoora + Kia 4.4.2025 @ Rytmikorjaamo
Ellinoora Rytmikorjaamolla perjantaina 4. huhtikuuta 2025!
Valovoimainen Ellinoora tekee keväällä spesiaalin Melankolisten laulujen klubi -kiertueen, jonka viidentenä pysäkkinä on Rytmikorjaamo perjantaina 4. huhtikuuta. Ellinooran edellinen keikka Rytmikorjaamolla oli loppuunmyyty, joten hanki lippusi ajoissa ennakkoon. Liput myy Tiketti, https://www.tiketti.fi/tapahtuma/104870 10-vuotistaiteilijajuhlavuotta viettävä ja ensimmäisen oman areenakeikkansa vuonna 2025 soittava Ellinoora tekee ensi keväänä ainutlaatuisen Melankolisten laulujen klubi -kiertueen. Kiertue on saanut inspiraationsa ensi vuonna julkaistavasta neljännestä albumista. Väkevästä äänestä, poikkeuksellisesta livestä ja lukuisista ajattomista pop-hiteistään tunnettu artisti esiintyy ensi vuonna vain kuratoidusti. Kevään kiertueeseen kuuluu 10 konserttia. Ellinoora on 10-vuotisen uransa aikana yhdistänyt orgaanisen pop-musiikin, määrätietoisen oman tiensä kulkemisen ja suuren äänensä luoden niistä menestyksekkään uran. Hän on julkaissut kolme menestysalbumia ja lukuisia koko kansan tuntemia ajattomia hittejä, kuten Elefantin paino, Leijonakuningas, Bäng Bäng typerä sydän ja Dinosauruksii, joka oli vuoden 2021 radioiden soitetuin ja palkittiin Radiogaalassa vuoden radiobiisinä. Ellinooran kappaleita on striimattu Spotifyssa huikeat yli 180 miljoonaa kertaa. Neljättä albumiaan kirjoittava Ellinoora on julkaissut tänä vuonna odotettua uutta musiikkia. Samuli Putron kanssa julkaistu duetto Osuma ja viime syksynä Vain Elämää -kauden isoimmaksi biisiksi kasvanut Matkalla ovat molemmat nousseet tämän vuoden aikana radioiden kolmanneksi soitetuimmaksi kappaleeksi. Elokuussa Ellinoora vieraili myös Gasellien Perävalot -kappaleella, joka debytoi Spotifyssa sijalla kaksi. Viimeisin single Syystakkikausi julkaistiin syyskuussa ja on noussut soittoon usealle radiokanavalle. Aseistariisuvana esiintyjänä tunnettu artisti soittaa ensi vuonna myös tähän astisen uransa suurimman konsertin, Ellinoora 4ever, Tampereen Nokia Arenalla 22.11.2025. Ellinoora tulee olemaan nuorin Nokia Arenan valloittanut kotimainen sooloartisti. Ellinoora 4ever -konsertissa on luvassa Ellinooran uran suurimmat hitit sekä katalogin harvinaiset helmet - kaiken yhdistää näyttävä visuaalinen maailma. Rytmikorjaamolla iltaa tulee avaamaan kia Kia on tulevaisuuden pop-lupaus jonka kappaleet luovat tunnelman, jossa maailma pysähtyy. Kapinalliseksi musiikkiaan kuvailevaa kiaa kiehtoo epätäydellisyys ja se kuinka asiat voi sanoa pienesti, mutta suurella tunteella. Liput ennakkoon 28 €, Selmun jäsenille 26 €, ovelta 31 € Ikärajaton / Rajattu anniskelualue K-18 Ovet klo 20.00 kia klo 20.30 Ellinoora klo 21.30
Liput Selmun jäsenille 27 €, ennakosta 29 €, ovelta 32 €
{"fi":"Liput Selmun jäsenille 27 €, ennakosta 29 €, ovelta 32 €","sv":"","en":""}
Mariska + 1Tipe 17.4.2025 @ Rytmikorjaamo
Hanki liput ennakkoon Tiketistä https://www.tiketti.fi/tapahtuma/103066 Laulaja-lauluntekijä Mariskan yli kaksikymmentä vuotta kestänyt ura suomalaisen musiikin kentällä on ollut menestyksekäs. Palkittu artisti tunnetaan muun muassa hittikappaleista Kukkurukuu, Liekki, Minä liityin sinuun ja Terveisin Doris. Monipuolinen tekstitaituri on myös julkaissut runoteoksia, toiminut kääntäjänä ja ansioitunut useiden muiden artistien megahittien sanoittajana. Illan avaa 1Tipe 1Tipe on seinäjokinen laulaja-lauluntekijä, jonka omaperäinen musiikki yhdistelee genrerajoja suurin ottein aina menevästä rockista kokeelliseen jazziin. 1Tipen lauluissa kuullaan tarinoita ihmiselosta ja sen kauneudesta, elämän ihmeellisyydestä sekä maailman tuuliin hukkuneesta haikeudesta. Yksityiskohtaiset tarinat heräävät henkiin esiintymislavoilla, jotka täyttyvät taitavan yhtyeen soitosta, värisyttävästä energiasta ja suurista tunteista. Liput Selmun jäsenille 27 €, ennakosta 29 €, ovelta 32 € K18 Ovet klo 20:00 ﻿1Tipe 20:30 ﻿Mariska 21:30
Liput ennakkoon 34 €, Selmun jäsenille 32 €, ovelta 37 €
{"fi":"Liput ennakkoon 34 €, Selmun jäsenille 32 €, ovelta 37 €","sv":"","en":""}
Popeda + Lulua 12.4.2025 @ Rytmikorjaamo
Suomirockin kuninkaallinen Popeda valtaa Rytmikorjaamon lauantaina 12. huhtikuuta.
Liput myynnissä Tiketissä www.tiketti.fi/tapahtuma/105480 Marraskuussa 1977 perustettu Popeda on suomalaisen rockin ikonisin yhtye. Vuosikymmeniä kestänyt ura on ollut vaihteleva ja värikäs. Takana on lähes 4000 keikkaa ja kaksikymmentä studioalbumia, kolme livealbumia sekä seitsemän kokoelmalevyä. Bändin kymmenistä hiteistä mainittakoon, mm. ”Kuuma kesä”, ”Kaasua komisaario Peppone”, ”Sukset”, ”Matkalla Alabamaan”, ”Kellot lyö”, ”Punaista ja makeaa”, ”Kersantti Karoliina”, ”Mää ja Tapparan mies”, ”Repe ja Lissu”, ”Tahdotko mut tosiaan”, ”Kakskytä centtiä” ja ”Lihaa ja perunaa”. Popedan vahvuus on ollut hittien lisäksi kautta aikojen energinen ja väkevä live-esiintyminen. Yleisö tietää, mitä keikalla tuleman pitää ja saa rahoilleen täyden vastineen. Popedan laulusolisti vaihtui vuonna 2024 ja teki heti vahvan kesän 2024 keikkojen muodossa. Keikkasetti koostuu lukuisista hiteistä, mutta mukaan mahtuu myös harvinaisempia kappaleita. Illan avaa Mansesta kotoisin oleva energinen pop-rock -yhtye Lulua! Lulua tunnetaan energisen live-esiintymisen lisäksi vakuuttavasta soittamisesta ja laulamisesta. Yhtyeen livekokoonpanoon kuuluvat rummut, basso, koskettimet, kitara, saksofoni ja kaksi laulua. ”Olemme saaneet yleisön lisäksi palautetta myös toisilta bändeiltä, että meillä on hyvä live ja fiilis lavalla. Ehkä se johtuu siitä, että tulemme bändinä hyvin toimeen ja hengailemme myös vapaa-ajalla yhdessä. Meistä on tullut sellainen LULUA MAFIA, mikä on siisti juttu.”, Miia kertoo. Liput ennakkoon 34 €, Selmun jäsenille 32 €, ovelta 37 € K-18 Ovet 20.00
Liput ennakkoon 26 €, Selmun jäsenet 24 € ja ovelta 29 €
{"fi":"Liput ennakkoon 26 €, Selmun jäsenet 24 € ja ovelta 29 €","sv":"","en":""}
Korpiklaani + Jonne 11.4.2025 @ Rytmikorjaamo
Korpiklaani saapuu Rytmikorjaamolle 11.4.2025!
Korpiklaanin klubikeikat saavat huhtikuussa jatkoa, kun suursuosittu folk metal -yhtye tekee 10.–12.04.2025 kolme keikkaa kaupungeissa, joissa heitä ei vielä alkuvuodesta päästy näkemään. Yhtye esiintyy torstaina Jyväskylän Tanssisali Lutakossa, perjantaina Seinäjoen Rytmikorjaamolla ja lauantaina Oulun Kantakrouvissa. Liput ovat nyt myynnissä kunkin keikkapaikan omissa lipunmyyntikanavissa. Keikkojen lämmittelijänä toimii Korpiklaanin solisti Jonne Järvelän Jonne-nimeä kantava sooloyhtye, joka tunnetaan omaleimaisesta ja laadukkaasta, akustisesta folk-musiikista. Yhtyeen kappaleet ammentavat kotimaisesta mytologiasta ja luonnosta, ja tunnelmallisimpien kappaleiden joukkoon mahtuu myös menevämpää musiikkia. Huhtikuun keikoilla Jonne Järvelän kanssa lavalle nousevat hänen vaimonsa Jaana Järvelä, Korpiklaanissakin soittava Sami Perttula ja hänen Japanista Suomeen muuttanut vaimonsa Yoko Perttula, bassossa ﻿Waltari-yhtyeen johtohahmo Kärtsy Hatakka sekä Curachan-yhtyeessä viulistina toiminut irlantilainen John Ryan. Suomeksi ja englanniksi laulava Korpiklaani kertoo musiikillaan tarinoita mm. suomalaisesta mytologiasta ja kansanuskomuksista. Niin Suomessa kuin ulkomaillakin mainetta niittänyt yhtye on uransa aikana julkaissut lukuisia unohtumattomia hittejä ja yhteensä kaksitoista studioalbumia. Korpiklaanin viimeisin pitkäsoitto on huhtikuussa 2024 julkaistu ”Rankarumpu”. Levyllä yhtye palaa vanhan materiaalinsa maailmaan nopeatempoisilla ja koukuttavilla kappaleilla. Erinomaisen vastaanoton saanut albumi on kenties yhtyeen tarttuvin kokonaisuus tähän asti. Korpiklaani + Jonne 11.4.2025 @ Rytmikorjaamo Liput ennakkoon 26 €, Selmun jäsenet 24 € ja ovelta 29 €, mikäli jäljellä. Liput myynnissä Tiketissä osoitteessa https://www.tiketti.fi/tapahtuma/106846 Ikärajaton / Rajattu anniskelu K18 Aikataulu: ovet 20:00 Jonne 20:30 Korpiklaani 21:30
Kirjailijavieraana Mai Tolonen Seinäjoen pääkirjastossa
Mai Tolonen ja Seinäjoen kaupunginkirjasto
Mai Tolonen kertoo uudesta elämäkertaromaanistaan Elin (Warelia, 2025) Aallon kirjaston teatteritila Studiossa tiistaina 29.4. klo 17.00. Tule mukaan Elin Granön (os. Jacobson,1887-1919) lyhyelle ja mutkikkaalle elämänmatkalle Amerikasta Suomen kautta Siperiaan. Sinne Elin muutti nuorena papinvaimona ja barraba-arolle hän peitteli salaisuudet ja koti-ikävän. Taustalla laahustaa pakkotyöhön karkotettu vanki kohti Nertšinskiä. Mai Tolonen haluaa kirjoittamalla säilyttää menneisyyden naisia, joista on jäänyt vain vähän tietoa aikakirjoihin, ja jotka muuten unohtuisivat historian varjoihin. Elin ei ole vain hahmo menneisyydestä. Hänen tarinansa saa lukijan miettimään naisen roolia ja identiteettiä sekä historiallisen muistin painoarvoa. Vapaa pääsy! Tervetuloa! Kirjaa on myynnissä tilaisuudessa. Yhteistyössä Mai Tolonen ja Seinäjoen kaupunginkirjasto. Aallon kirjasto, Studio, Koulukatu 21.
Selmun jäsenet 32 €, ennakosta 34 €, ovelta 37 €.
{"fi":"Selmun jäsenet 32 €, ennakosta 34 €, ovelta 37 €.","sv":"","en":""}
Neljä Ruusua tekee sitä mitä parhaiten osaa: Loistavia keikkoja! Jo yli neljä vuosikymmentä yhdessä soittanut, suomalaisen popmusiikin peruskivi kiertää keväällä 2025 Suomea 10 keikan Sun täytyy mennä -kiertueen merkeissä saapuen Seinäjoen Rytmikorjaamolle lauantaina 5. huhtikuuta. Luvassa on häkellyttävän monta biisiä, jotka sinäkin tunnet ja muutamia, jotka olit jo unohtanut. Hanki liput ennakkoon Tiketistä, https://www.tiketti.fi/tapahtuma/105587 Aikataulut - Ovet klo 20.00 - Neljä Ruusua klo 21.30 Liput: Selmun jäsenet 32 €, ennakosta 34 €, ovelta 37 €. K18
Liput ennakkoon 32 €, Selmun jäsenille 30 € , ovelta 35 €
{"fi":"Liput ennakkoon 32 €, Selmun jäsenille 30 € , ovelta 35 €","sv":"","en":""}
Maija Vilkkumaa + Linda 29.3.2025 @ Rytmikorjaamo
Maija Vilkkumaa Rytmikorjaamolla lauantaina 29.3.2025!
Suomirockin kuningatar Maija Vilkkumaa lähtee bändeineen pitkästä aikaa mittavalle klubikiertueelle. Liput kevään 2025 Klubit! -kiertueelle ovat nyt myynnissä. Hanki liput ennakkoon Tiketistä, https://www.tiketti.fi/tapahtuma/105083 “On ihanaa päästä hikisiin ja kiihkeisiin rockklubeihin. Niistä olen lähtenyt ja niihin aina palaan. Siellä, yleisön sylissä, on kotini,” Maija intoilee. Klubit! -kiertueen jälkeen Maija Vilkkumaa jää ainakin vuoden mittaiselle tauolle keikkalavoilta. ”Olen kiertänyt monta vuotta putkeen. Se on ollut ihanaa, mutta nyt on aika vetäytyä luolaan, eli työhuoneeseen ja hotellihuoneisiin ja asuntoihin ympäri maailmaa, valmistamaan uutta levyä,” Maija kertoo. Maija Vilkkumaa on Suomen rakastetuimpia lauluntekijöitä ja esiintyjiä. Hänet on palkittu mm. merkittävälle sanoittajalle annettavalla Juha Vainio -palkinnolla, Teosto-palkinnolla sekä lukuisilla Emma-palkinnoilla. Hänen laulunsa, kuten Satumaa-tango, Ingalsin Laura, Ei, Lottovoitto ja Viimeinen elämä ovat nousseet hiteiksi jo neljällä vuosikymmenellä. Live-esiintyjänä Vilkkumaa ja hänen energinen ja tyylikäs yhtyeensä ovat vertaansa vailla. Illan avaa LINDA LINDA on artisti, laulaja ja lauluntekijä, jolla on pitkä tausta musiikin parissa, muun muassa rockbändin laulajana ja kontrabasistina. Yhtyeen kanssa hän on keikkaillut laajasti. Viime vuodet LINDA on keskittynyt soolouraansa ja tehnyt musiikkia yhdessä tuottaja Tapio Heinilän ja biisintekijä Joni Rahkolan kanssa. LINDAN musiikissa pop ja rock yhdistyvät vahvaan visuaaliseen maailmaan sekä rock’n roll showhun, mistä syntyy persoonallinen kokonaisuus. Liput ennakkoon 32 €, Selmun jäsenille 30 € , ovelta 35 € K-18 Ovet klo 20.00
Lasten ja nuorten hyvinvointi Pohjanmaalla nyt ja tulevaisuudessa
Pohjanmaan NYTKIS ja Seinäjoen kaupunginkirjasto
Tapahtuma on avoin kaikille. Paneelikeskustelijoina toimivat: Laura Ala-Kokko, Vihr. Satu Ylisiurua-Hemminki, Kok. Tiina Hauta, KD Noora Jussila, Vas. Riitta Kangasluoma, PS Henna Malila, Kesk. Joanna Uusitalo-Siver, SDP Paneelin juontaa Pohjanmaan NYTKISin puheenjohtaja Annukka Latvala, KD Tapahtumassa on kahvitarjoilu. Lämpimästi tervetuloa tilaisuuteen. NYTKIS on lyhenne sanoista Naisjärjestöt Yhteistyössä. NYTKIS on kattojärjestö, johon kuuluvat eduskuntapuolueiden naisjärjestöt sekä Naisasialiitto Unioni, Naisjärjestöjen Keskusliitto ja Sukupuolentutkimuksen seura. Järjestö on perustettu syyskuussa 1988. NYTKIS on eurooppalaisen naisjärjestöjen kattojärjestön European Women's Lobbyn jäsen. NYTKISin toiminnan päämäärinä ovat sukupuolten tasa-arvo, naisten syrjinnän lopettaminen ja naisten ihmisoikeuksien toteutuminen. NYTKISin jäsenjärjestöihin kuuluu n. 420 000 naista. NYTKISillä toimii eri puolella Suomea aluetoimikuntia, jotka ovat järjestön jäsenjärjestöjen vapaaehtoisten muodostamia verkostoja. Järjestökoordinaattorina toimii Laura Sviili. Yhteistyössä Pohjanmaan NYTKIS ja Seinäjoen kaupunginkirjasto. Apila-kirjasto, Jaaksi-sali, Alvar Aallon katu 14.
145-vuotiaan Puukkotehdas Iisakki Järvenpään komia historia ja vireä nykypäivä
Keisarin Puukkoseppä Iisakki Järvenpää - Näyttely Kalevan Navetan pajakäytävällä 13.6. - 30.9.2025 145-vuotiaan Puukkotehdas Iisakki Järvenpään komia historia ja vireä nykypäivä esillä Kalevan Navetan näyttelyssä kesällä 2025. Malleja, työvaiheita ja kuvia tehtaasta ennen ja nyt. "Työkalusta on tehtävä niin hyvä kuin ikinä kykenen, ja sitten sen on oltava niin kaunis kuin siitä vain saatan tehdä. Silloin siitä pidetään huolta ja se kestää isältä pojalle." Iisakki Järvenpään työ ja kauhavalaisen puukonteon 145-vuotinen historia elää ja jatkuu edelleen. Samoja perinteisiä puukkoja tehdään edelleen käsityönä ja samoilla työkaluilla Kauhavalla, yhtä hyvinä ja kauniina kuin Iisakki Järvenpää ne aikanaan suunnitteli. Tutustu ympäri maailman tunnettuun eteläpohjalaiseen käsityöperinteeseen. Näyttelyyn vapaa pääsy Kalevan Navetan aukioloaikoina ma-pe klo 11-19 la klo 11-15 Kuva: Iisakki Järvenpää "Iisakki ja työmiehet v. 1894. Iisakki istumassa vasemmalla."
Käsityö- ja muotoilukoulu Näpin oppilastöiden näyttely
KÄSILLÄ taitoa - iloa - muotoa Käsityö- ja muotoilukoulu Näpin oppilastöiden näyttely esillä Kalevan Navetan pajakäytävällä 4.4. - 26.4.2025. Näyttelyyn vapaa pääsy Kalevan Navetan aukioloaikoina ma-pe klo 11-19 la klo 11-15 Kalevan Navetta, Nyykoolinkatu 25, Seinäjoki 1. krs
Liput ennakkoon Tiketistä 13,50€ (Selmun jäsenet 11€), ovelta 15€ mikäli jäljellä!
Rytmis Band Jam 10 vuotta @ Rytmikorjaamo
31.05.2025 juhlitaan Rytmis Band Jam-tapahtuman 10v synttäreitä Rytmikorjaamolla!
RYTMIS BAND JAM TÄYTTÄÄ TÄNÄ KEVÄÄNÄ 10 VUOTTA JA SYNTTÄREITÄ JUHLITAAN 31.05.2025 - ESIINTYJÄHAKU ON AVATTU! Perinteeksi muodostuneessa klubikauden päätöstapahtumassa Rytmikorjaamon lavoilla nähdään toinen toistaan värikkäämmät ja moninaisemmat esiintyjäryhmät esittäen itse valitsemaansa bändiä tai artistia. Menneiden vuosien aikana tapahtumassa on esiintynyt jo reippaasti yli 100 esiintyjäkokoonpanoa. Tänä vuonna Band Jamin oheisohjelman teemana on 10-vuotissynttärit vietynä aikuisten maailmaan. Vielä emme paljasta sen enempää mitä oheisohjelma lopulta pitää sisällään! Sen kuitenkin paljastamme, että tapahtuma alkaa tällä kertaa ulkolavalta ilmaisella ja ikärajattomalla osuudella, mikäli ulkolavalle vain löydetään sopivia esiintyjiä! Vinkkinä voimme kertoa, että ulkolavalle sopii erityisen hyvin vaikkapa skeittipunk sekä räp ja sinne ovat erittäin tervetulleita myös alaikäisten kokoonpanot sekä myös omaa musiikkiaan soittavat alaikäisten kokoonpanot! Ole oman elämäsi rokkistara tai vaikka kansanmuusikko ja ilmoittaudu esiintyjäksi alla olevien ohjeiden mukaisesti: 1. Ideoi ja kasaa oma unelmiesi kokoonpano. 2. Valitse miltä bändiltä tai artistilta coveroitte 3-4 kappaletta. 3. Lähetä vapaamuotoinen hakemus 21.04.2025 mennessä sähköpostitse: jaakko.erkinheimo@selmu.fi Tapahtumaan valittuihin esiintyjäryhmiin ollaan yhteydessä 28.04.2025 mennessä. 31.05. Rytmis Band Jam 10 vuotta @ Rytmikorjaamo, K18 (ulkona oleva osuus ikärajaton) Liput ennakkoon Tiketistä 13,50€ (Selmun jäsenet 11€), ovelta 15€ mikäli jäljellä! Tapahtuman tarkka aikataulu ja esiintyjät julkaistaan myöhemmin!
Suurin osa ohjelmasta on maksutonta. Maksullinen ohjelma on merkitty erikseen.
ARMAS-festivaali on valtakunnallinen taide- ja kulttuurifestivaali, joka juhlistaa ikääntymistä.
ARMAS-festivaalin tapahtumia järjestetään Seinäjoen kantakaupungin, Ylistaron, Nurmon ja Peräseinäjoen alueella.
ARMAS-festivaalia vietetään vuosittain maaliskuun lopulla, festivaalipäivät ovat tänä vuonna 17. –30.3.2025. Seinäjoen ARMAS-ohjelma on monipuolinen ja elämyksellinen. Yli 65-vuotiaille suunnatut tapahtumat tarjoavat mahdollisuuden nauttia musiikista, osallistua luoviin työpajoihin ja kokea uusia yllättäviäkin kulttuurisisältöjä. Kokonaisuudessaan ohjelmassa on kahden viikon aikana yli 30 tapahtumaa, joista suurin osa on yleisölle maksuttomia. Koko Seinäjoen ARMAS-ohjelma on luettavissa osoitteessa www.seinajoki.fi/armas. Ohjelmalehtisen voi hakea itselleen festivaalin tapahtumapaikoista kuten esimerkiksi Seinäjoen kirjastoista, Toimintojentalolta tai taide- ja kulttuurikeskus Kalevan Navetasta. Yleisölle avoimien tapahtumien lisäksi ARMAS vierailee myös Seinäjoen ympärivuorokautisen palveluasumisen yksiköissä sekä kotihoidon kuvapuhelimen ryhmätoiminnassa. ARMAS-festivaali koostuu eri organisaatioiden järjestämistä taide- ja kulttuurisisällöistä. Ohjelmakokonaisuutta koordinoi Seinäjoen kaupungin kulttuuripalvelut. Mukana ovat Seinäjoen kirjastopalvelut, Seinäjoen museot, Seinäjoen kansalaisopisto, Seinäjoen taidehalli, Seinäjoen kaupunginorkesteri, Toimintojentalo, Taideyliopiston Seinäjoen yksikkö sekä Etelä-Pohjanmaan hyvinvointialue.
LA 29.3.2025 AMERICAN BRUNCH Tämä brunssi on niin amerikkalainen, että sen voisi melkein kääriä pekoniin ja kastaa juustoon! Luvassa on kunnon kattaus burgereita, pannupizzaa, BBQ-herkkuja ja kaikkea, mitä kunnon herkkusuun brunssiin kuuluu. Tästä ei lähdetä kevyin vatsoin – mutta onnellisina kyllä! Unohda haarukka ja veitsi, nyt syödään niin kuin oikeat grillimestarit: isolla otteella ja suurella sydämellä. Tule tankkaamaan viikon parhaat eväät ja nauttimaan brunssista, joka ei jätä ketään kylmäksi! Varaa pöytä nyt, ennen kuin brunssi ratsastaa auringonlaskuun ilman sinua! ____________________________ LA 29.3.2025 AMERICAN BRUNCH (22€/28€) Tarjolla mm. - Pannupizzaa - Burgereita - BBQ-possua - Mac&Cheese - Pekonia - Juustokastiketta - Grilliperunoita - Ranskalaisia - Nakkeja ja lihapullia - Munakokkelia - Suolaisia piirakoita - Nachoja & salsaa ja dippejä - Juustopöytä - Cesar-salaattia - Coleslaw - Brownies - Suklaasuihkulähde - Ja paljon muuta! _____________________________ JUOMATARJOUKSET BRUNSSIN YHTEYDESSÄ: Sielukas talon valkoviini… Holy Smoke WHITE - Chardonnay 19,00€ (norm. 39,50€) 75cl, Mendosa, Argentina 13% Lasillinen kuohuvaa… Holy Smoke Prosecco 3,00€ (norm. 9,00€) 12cl, Italia, 11%, vegan friendly Brunssin juomatarjoukset voimassa 31.12.2026 asti. ___________________________________ TULEVAT BRUNSSIT: 5.4. MEAT LOVERS BRUNCH Ja listaa päivitetään… =) ___________________________________ PÖYTÄVARAUKSET: Laita meille meiliä tai pirauta! Puh. +358 44 23 54 113 Sähköposti: myynti@holysmoke.fi Voit varata pöydän myös lomakkeella: https://bit.ly/holysmokeyhteydenotto Facebook kaverit & instagram seuraajat: 22€/hlö, norm. 28€/hlö. HUOM! Tarjoushinta vain Facebook ja Instagram -seuraajille, joten muista mainita asiasta kassalla tilatessasi. Pienet lapset 1,5€/ per ikävuosi. Brunssi tarjolla klo 11:30-14:00. Lauantaisin menun annokset ovat tilattavissa klo 12:00 jälkeen. Eikä tässä vielä kaikki. Normaalihintaisesta brunssista saat leiman LOUNASPASSIIN. Keräämällä 10 leimaa, saat 20€ arvoisen etusetelin Holy Smokeen! Passin saat veloituksetta kassalta. Lue lisää: https://www.holysmoke.fi/brunssi Holy Smoken löydät: https://www.facebook.com/HolySmokeBGC https://www.instagram.com/holysmoke.seinajoki https://www.tiktok.com/@holysmokeseinajoki #holysmokeseinäjoki #americanbrunch #herkku #HyväRuoka #Grilliherkut #HolySmokeBrunssi #LauantaiHerkuttelu #HolySmokeBrunch #NauruRaikaa #visitseinäjoki #visitlakeus #seinajoenkeskustassatapahtuu #tuepaikallista #Brunssi
{"fi":"Liput ennakkoon 25,00 €, ovelta 28,00 €. Liput myynnissä Tiketissä osoitteessa https://www.tiketti.fi/kuningasidea-rytmikorjaamo-seinajoki-lippuja/106027","sv":"","en":""}
Helsingin Käpylässä vuonna 2009 perustettu 11-henkinen Kuningasidea on reggaen ja rapin syövereistä inspiraationsa löytänyt kokoonpano, joka on yli viisitoista vuotta kestäneen matkansa aikana työntänyt genrerajat sulatusuuniin, muovaten yhteissoitollaan itselleen tunnusomaisen tyylin. Nyt Kuningasidealta tulee omaa nimeä kantava single ja kiertue keväälle 2025! ”Tää on rehellisin biisi mitä ollaan kirjoitettu. Aikuistumisen kynnyksellä, kun perustaa bändin on sellainen fiilis, että täältä tullaan, hei meillä on maailman paras yhtye. Ja joka kerta kun vedetään setti läpi treeniksellä, kuvitellaan itsemme Ruisrockin rantalavalle. 16 vuoden aikana ollaan toki opittu soittamaan yhdessä sekä ennen kaikkea ollaan opittu nauramaan itsellemme, että ei kaikki oo niin vakavaa. Tää on haippi biisi niille kaveriporukoille, jotka toteuttaa kuningasideansa. Oli se nyt sitten muutto porukalla metsän keskelle, tiimitatuoinnit tai liftaus Suomen halki jollekkin eeppiselle keikalle. Volat täysille, ideat tulille ja unelmat todeksi” yhtye kertoo uudesta kappaleestaan. Kuningasidean vuonna 2012 julkaistu debyyttialbumi On uusi aika pitää sisällään muun muassa sinkun Enemmän duoo ku sooloo, joka nousi yhdeksi vuoden isoimmista hiteistä ja soi edelleen radioaalloilla. Yhtyeen toinen albumi Nimi on enne julkaistiin syyskuussa 2014. Levyltä löytyvät esimerkiksi kappaleet Pohjolan tuulet, joka oli yksi vuoden 2014 soitetuimmista radiohiteistä Suomessa, sekä menestyssingle Seis maailma. Kolmas pitkäsoitto jatkoi yhtyeen lentoa kesällä 2018. Sen tunnetuimmaksi hitiksi nousi kirkkaasti platinaa saavuttanut Sä saat mut -single. Vuonna 2023 Kuningasidea palasi live- ja julkaisukantaan julkaisemalla odotettua uutta musiikkia Sinä, minä ja aika -albumin muodossa sekä keikkailemalla ympäri Suomen. Yhtyeen vuosi 2025 lähti käyntiin vauhdilla uuden singlen, sekä esiintymisellä huippusuositussa Hengaillaan-ohjelmassa. Yhtyeen pitkä keskinäinen ystävyys ja yhteisen tekemisen ilo näkyy ja kuuluu bändin kaikessa tekemisessä. Hittikimarasta koostuvat Kuningasidea-keikat nostavat suupielet väkisten ylöspäin! Bändi on parhaimillaan livenä ja se on ehdottomasti koettava jokaisen itse. Kuningasidea on: Väinö Wallenius: laulu, kitara Pole: laulu, räpit Akipekka Alanko: basso, laulu Jalo Nousiainen: kitara Arttu Nousiainen: rummut Jouni Aslak: perkussiot Samuli Luoma: buzuki, mandoliini Veikko Niemi: koskettimet, laulu Paavo Rantanen: saksofoni, poikkihuilu, laulu Kalle-Pekka Kuoksa: pasuuna, laulu Johannes Kuoksa: trumpetti, laulu Kuningasidea 21.3.2025 @ Rytmikorjaamo Liput ennakkoon 25 €, Selmun jäsenet 23 € ja ovelta 28 €, mikäli jäljellä. Liput myynnissä Tiketissä <a href="https://l.facebook.com/l.php?u=https%3A%2F%2Fwww.tiketti.fi%2Ftapahtuma%2F106027%3Ffbclid%3DIwZXh0bgNhZW0CMTAAAR3srn3CIutdzws2s01FbdL1nGjL2pXilKWvztULoeUcvyyxh0G7fMevk7s_aem_tabPJu1_cGkLSYjmCw72eA&h=AT2lA_pqnF4iw_1Sjd4c07VsZKA9WernH3Hgzfeppegdk8Uw2e-opWSdkZoeS5eEMiv5y_LCnFd9ZurpuqzHrXBKpPsa8tVJ6-FdMEpajBoKGcEv8_S8cif5oNEpcw11rUE0Z_mAdQ&__tn__=q&c[0]=AT3Nak5U5Zo4fngIjQpPyd_YSNj3Hw6i-Optd1gZBwcW3btcf9bZs9_aV5jqhavFVAZkkOt1yjgny2nM9Za5hlJpP2MqGEJ1IjQxwhbndvrC1-r1VkqKaJXrx4NIlKj8TTDKPksKDggnzIB05U7WIfilfwhzOnRlFbSRag">https://www.tiketti.fi/tapahtuma/106027 K18 Ovet 20:00 Kuningasidea 21:30